చెన్నై: జయలలిత ఆదాయానికి మించిన ఆస్తుల కేసులో రెండవ నిందితురాలిగా ఉన్న శశికళ భవితవ్యం మంగళవారంనాడు తేలనుంది. ఉదయం 10.30 గంటలకు సుప్రీంకోర్టు తీర్పు వెలువడనుంది. ఈ కేసులో దోషిగా తేలితే శశికళ జైలుకు వెళ్లాల్సి రావచ్చు. ముఖ్యమంత్రి పీఠం కోసం బలపరీక్షకు సిద్ధమవుతున్న ఆమె ఆశలు గల్లంతైనట్టే. ఒకవేళ నిర్దోషిగా బయటపడితే అధికార పీఠం, ఎమ్మెల్యేల మద్దతు ఆమెకు అనుకూలంగా ఉండే అవకాశాలుంటాయి. ఈ కేసుపై తీర్పు వారం రోజుల్లో ఇవ్వనున్నట్టు ఇటీవల అత్యున్నత న్యాయస్థానం ప్రకటించింది. కాగా, ఈ కేసుకు సంబంధించి తుదితీర్పు వెలువడక ముందే జయలలిత కన్నుమూయడంతో ఆమె పేరును కేసు నుంచి తొలగించాల్సిందిగా కర్ణాటక ప్రభుత్వం గతం వారంలో సుప్రీంకోర్టును కోరింది.రూ.66 కోట్ల మేరకు ఆదాయానికి మించి ఆస్తులు కలిగి ఉన్న కేసులో జయలలిత మొదటి ముద్దాయి కాగా, శశికళ రెండో మద్దాయిగా ఉన్నారు. ఇళవరసి, సుధాకరన్ మూడు, నాలుగో ముద్దాయిలుగా ఉన్నారు. చెన్నై, బెంగళూరుల్లో ఈ కేసు 18 ఏళ్ల పాటూ నడిచింది. ఈ కేసులో జయకు రూ.100 కోట్ల జరిమానా, పదేళ్ల జైలు శిక్ష పడింది. శశికళ, ఇళవరసి, సుధాకరన్లకు తలా రూ.10 కోట్లు జరిమానా, పదేళ్ల జైలు శిక్ష విధిస్తూ బెంగళూరు ప్రత్యేక కోర్టు 2014లో తీర్పు చెప్పింది. కొన్నిరోజులు జైలు జీవితం గడిపిన తరువాత బెయిల్పై బైటకు వచ్చి బెంగళూరు హైకోర్టులో అప్పీలు చేసి వీరంతా నిర్దోషులుగా బైటపడ్డారు. అయితే ఈ నలుగురిని నిర్దోషులుగా ప్రకటించడాన్ని సవాలు చేస్తూ కర్ణాటక ప్రభుత్వ న్యాయవాది, డీఎంకేలు వేర్వేరుగా సుప్రీంకోర్టులో అప్పీలు చేశాయి. ఈ అప్పీలు కేసు ప్రస్తుతం సుప్రీంకోర్టు విచారణలో ఉంది. తీర్పు మంగళవారమే వెలువడే అవకాశాలు ఉన్నాయి.
chennai: jayalalita aadaayaaniki minchina aastula kesulo rendava nindituraaligaa unna sasikala bhavitavyam mangalavaaramnaadu telanundi. udayam 10.30 gantalaku supreenkortu teerpu veluvadanundi. ee kesulo doshigaa telithe sasikala jailuku vellalsi raavacchu. mukhyamantri peetham kosam balapareekshaku siddhamavutunna aame aasalu gallantainatte. okavela nirdoshigaa bayatapadithe adhikara peetham, emmelyela maddatu aameku anukuulamgaa unde avakaasaaluntaayi. ee kesupai teerpu vaaram rojullo ivvanunnattu iteevala atyunnata nyaayasthaanam prakatinchindi. kaga, ee kesuku sambandhinchi tuditiirpu veluvadaka munde jayalalita kannumooyadamtho aame paerunu kesu nunchi tolaginchaalsindigaa karnaataka prabhutvam gatam vaaramlo supreenkortunu korindi.roo.66 kotla meraku aadaayaaniki minchi aastulu kaligi unna kesulo jayalalita modati muddaayi kaga, sasikala rendo maddaayigaa unnaaru. ilavarasi, sudhakaran moodu, naalugo muddaayilugaa unnaaru. chennai, bengalurullo ee kesu 18 ella paatuu nadichindi. ee kesulo jayaku roo.100 kotla jarimana, padella jailu shiksha padindi. sasikala, ilavarasi, sudhaakaranlaku talaa roo.10 kotlu jarimana, padella jailu shiksha vidhistuu bengaluru pratyeka kortu 2014loo teerpu cheppindi. konnirojulu jailu jeevitam gadipina taruvaata beyilpai baitaku vachi bengaluru hycortulo appeelu chesi veerantaa nirdoshulugaa baitapaddaaru. ayithe ee nalugurini nirdoshulugaa prakatinchadaanni savalu chestu karnaataka prabhutva nyaayavaadi, dmclu ververugaa supreenkortulo appeelu chesaayi. ee appeelu kesu prastutam supreenkortu vichaaranalo undi. teerpu mangalavarame veluvade avakaasaalu unnaayi.